Borgtog vir motoris in sokkerspeler-ongeluk | Nuus24
Johannesburg – Die motoris wat betrokke was in 'n ongeluk wat die lewens van vier sokkerspelers geëis het, is Maandag borgtog in die Mankweng-landdroshof toegestaan, het die polisie in Limpopo gesê.James Mahlodi (36) is op borgtog van R2 000 vrygelaat en moet op 22 Februarie weer in die hof verskyn, het konstabel Moses Molepo gesê.Die verdagte staan tereg op aanklagte van strafbare manslag en dronkbestuur. Ten tye van sy inhegtenisneming het Mahlodi 'n vals naam aan die polisie verskaf en homself as Sammy Maepa geïdentifiseer.Die vier spelers is verlede jaar op 11 November dood toe Mahlodi se bakkie teen hul minibus-taxi op die R71 naby Polokwane in die Limpopo-provinsie vasgejaag het.Die taxi het in aankomende verkeer beland waar ‘n bus, wat lede van die Zion Christian Church vervoer het, teen die minibus vasgery het. Volg Nuus24 op Twitter.
Conrad Fra sê...
and try to blame it on the white folk.